Propeleris

Propeleris () – mechaninis mentinis varytuvas su ašies atžvilgiu kampu išdėstytomis mentėmis, kuris variklio sukimo momentą paverčia traukos jėga dujose (oro sraigtas) arba skysčiuose (vandens sraigtas).

Pagal tai, kaip montuojamas, propeleris yra vadinamas traukiančiuoju (sumontavus prieš variklį) ar stumiančiuoju (sumontavus už variklio).

Kai kurių propelerių menčių kampas ašies atžvilgiu (propelerio žingsnis) gali būti keičiamas. Pagal tai propeleriai skirstomi į fiksuoto žingsnio ir kintamo žingsnio propelerius. Pastarieji toliau skirstomi pagal tai, kaip žingsnis yra keičiamas – iš operatoriaus (lėktuvo atveju – piloto) kabinos propelerio darbo metu arba iš išorės, neveikiant varikliui ir nesisukant propeleriui.

 Istorija 
miniatiūra|G. Tisandrier prie savo sukurto dirižablio propelerio
Sraigto principas buvo naudojamas jau senovės Egipte ir Asirijoje, taip pat Kinijoje (nuo maždaug 320 m. e. m.) vandens siurbliams. Pirmasis teorinis jo veikimo principo aprašymas priskiriamas Archimedui.

Propelerio pritaikymo orlaivių varymui idėją 1475 m. iškėlė Leonardas da Vinčis. 1681 m. britų inžinierius Robertas Hukas (Robert Hooke) parengė sutumpinto Archimedo sraigto-propelerio projektą.Carlton, John (2012), Marine Propellers and Propulsion, Butterworth-Heinemann, p. 1. Pirmuoju propleleriu varomu laivu paprastai laikomas 1775 m. JAV inžinieriaus Deivido Bušnelio (David Bushnell) ir laikrodininko Izaoko Dulitlio (Isaac Doolittle) sukurtas JAV nepriklausomybės kare naudotasTucker, Spencer, Almanac of American Military History, ABC-CLIO, 2013, Volume 1, p. 305 povandeninis laivas „Turtle“,Manstan, Roy R.; Frese, Frederic J., Turtle: David Bushnell’s Revolutionary Vessel, Yardley, PA: Westholme Publishing. ISBN 978-1-59416105-6. OCLC 369779489, 2010, pp. xiii, 52, 53 kuriame propelerį rankomis suko vienintelis įgulos narys.Stein, Stephen K., 2017, The Sea in World History: Exploration, Travel, and Trade [2 volumes], Ed. Stephen K. Stein, ABC-CLIO, Vol. 1, p. 600 Propeleriais varomi laivai pradėti masiškai gaminti XIX a. pektajame dešimtmetyje, o pati įrenginio konstrukcija nusistovėjo XIX a. devintojo dešimtmečio pabaigoje.

XIX a. pabaigoje propeleriai buvo pritaikyti už orą lengvesnių orlaivų-dirižablių varymui. Pirmuoju inovatoriumi laikomas 1883 m. oro balione 1,1 kW galios „Siemens“ elektros variklio sukamą proplelerį sumontavęs prancūzų chemikas ir meteorologas Gastonas Tisandje (Gaston Tissandier).L’aérostat électrique à hélice de MM Tissandier frères, La Nature, 4 Octobre 1883, No. 592., p. 273 XX amžiaus I dešimtmetyje lėktuvų varymui propelerį sėkmingai pritaikė broliai Raitai.

XIX a. pabaigoje tobulinant sraigtus buvo sukurtos dujų turbinos, XX a. ketvirtame dešimtmetyje – dujų turbinų (turboreaktyviniai) varikliai.

 Taip pat skaitykite 
 Ventiliatorius

 Išnašos 

Kategorija:Mechanizmai
Kategorija:Orlaivių konstrukcija